પીપાજી મહારાજની રાણીઓની સંખ્યા વિશે અનેક મતભેદ છે, ત્રણ સાત અને દસ એમ વિવિધ સંખ્યાઓ મળે છે. પરંતુ આ સ્વખોજના માર્ગે તેમને સાથ આપનાર હતાં તેમના પટરાણી સીતાદેવી. બંને જણ જ્યારે બધુંય ત્યાગીને આત્મખોજ માટે રામાનંદજીના આશ્રમે પહોંચ્યા ત્યારે તેમને નહાઈને આવવા માટે કહેવાયું, પરંતુ કૂવા પાસે કોઈ પણ સાધન નહોતું જેથી તેઓ પાણી ખેંચી નહાઈ શકે. પોતાની પરીક્ષા થઈ રહી છે એવું સમજમાં આવતા બંને કૂવામાં પડવા તૈયાર થયાં ત્યાં જ રામાનંદજીએ બંનેને રોક્યા અને જણાવ્યું કે હવે તમે વૈરાગ્યના અમૃતમાં નહાઈ ચૂક્યા છો.